Diari Oficial de la Generalitat Valenciana


Sumari del DOGV 2403, del 09-12-1994 (1994/833251)

ORDRE de 22 de novembre de 1994, del conseller d'Administració Pública, per la qual es convoca el programa d'ajudes per a les mancomunitats de la Comunitat Valenciana en l'exercici 1995.
------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/11/22/(2)/dof/vci/html**

### Dades del document

Número de DOGV
:   2403

Data del DOGV
:   09-12-1994

Secció del DOGV
:   DISPOSICIONS GENERALS

Número del document
:   1994/833251


Data del document
:   22-11-1994

Organisme emissor
:   Conselleria d'Administració Pública

Tipus de document
:   Ordre

ORDRE de 22 de novembre de 1994, del conseller d'Administració Pública, per la qual es convoca el programa d'ajudes per a les mancomunitats de la Comunitat Valenciana en l'exercici 1995. L'estructura municipal de la Comunitat Valenciana fa que, de vegades, els municipis no es troben en condicions d'assumir la prestació de la totalitat de serveis a què, per llei, estan obligats.  
Per tant, la política de la Generalitat Valenciana s'inscriu en la línia de fomentar l'associacionisme municipal, alhora que estimula l'increment de la cooperació i coordinació interadministrativa.  
Les mancomunitats, configurades com a fórmules associatives municipals, es perfilen com a instruments idonis per a garantir una millor i més eficaç gestió dels serveis locals.  
La Generalitat, per tant, en el marc de les actuacions de suport i foment de l'associacionisme municipal, estableix una sèrie d'ajudes destinades a millorar la infrastructura i l'equipament d'aquests ens locals supramunicipals, i també afavorir-ne el funcionament.  
Igualment, per tal d'agilitar la concessió de subvencions, mitjançant ordre de 26 de setembre de 1994 (DOGV núm. 2361, de 06.10.94), la Conselleria d'Economia i Hisenda ha disposat la possibilitat que, des del primer de novembre puguen tramitar-se anticipadament expedients de despeses per subvencions amb càrrec als capítols IV i VII, sempre que aquestes estiguen recollides en els annexes de transferències inclosos en el projecte de Llei de Pressupostos per al pròxim exercici, tramés pel Govern Valencià a les Corts.  
Per tant, fent ús de les facultats que em confereix la Llei 5/1983, de 30 de desembre, del Govern Valencià,  
ORDENE  
Article primer  
Convocar en l'àmbit material i territorial de la Comunitat Valenciana el programa d'ajudes a les mancomunitats per a l'exercici 1995.  
Article segon  
Establir la possibilitat de tramitació anticipada dels expedients d'ajudes per a despeses de funcionament (capítol IV) i per a despeses d'inversió (capítol VII) que, en el programa d'administració local 125.10, recull el projecte de Llei de Pressupostos per a 1995.  
Pel que fa al procediment i tramitació que s'ha de seguir en l'expedient, s'ha de fer d'acord amb el que disposa l'Ordre de 26 de setembre de 1994, de la Conselleria d'Economia i Hisenda, sobre la tramitació anticipada d'expedients de despesa, i d'acord també amb les bases de la convocatòria.  
Article tercer  
Xifrar l'import global màxim destinat a aquest programa d'ajudes en cent-cinc milions de pessetes (911.647.677 PTA) per a despeses de funcionament, finançat a càrrec de la línia de subvenció 401/000/95, i en cent milions de pessetes (312.312.819 PTA) per a despeses d'inversió, finançat a càrrec de la línia 701/000/95, incloses en el programa 125,10 d'administració local, del projecte de pressupostos de la Generalitat Valenciana per a l'exercici 1995.  
Els imports globals màxims establerts en el paràgraf precedent, si de cas, s'hauran d'ajustar a les consignacions del pressupost de la Generalitat Valenciana que s'aprove definitivament per a l'exercici de 1995.  
Article quart  
Aprovar les bases per les quals es regirà aquesta convocatòria, criteris de ponderació, models de sol·licituds i documents complementaris que s'inclouen en annexos a aquesta ordre.  
DISPOSICIONS FINALS  
Primera  
Autoritzar la Direcció General d'Administració Territorial i Organització perquè dicte les instruccions i les circulars que calguen per al compliment i desplegament d'aquesta ordre.  
Segona  
Establir l'entrada en vigor d'aquesta ordre l'endemà de la publicació en el Diari Oficial de la Generalitat Valenciana.  
València, 22 de novembre de 1995  
El conseller d'Administració Pública,  
LUIS BERENGUER FUSTER  
ANNEX I  
Bases de la convocatòria  
Primera. Objectius  
Les ajudes que es convoquen tenen com a objectiu impulsar l'associacionisme municipal com a fórmula eficaç de prestació de serveis als ciutadans, mitjançant el finançament de despeses de funcionament i d'inversions de capital de les mancomunitats.  
Segona. Destinataris  
Seran destinataris d'aquest programa d'ajudes aquelles mancomunitats que, en el termini previst en aquestes bases per a la presentació de sol·licituds, estiguen constituïdes i tinguen aprovades definitivament els seus estatuts d'acord amb la legislació vigent i d'aplicació.  
Tercera. Actuacions subvencionables  
1. A càrrec del capítol IV de transferències corrents seran objecte de subvenció, mitjançant el programa d'ajudes que regula aquesta ordre, les despeses de funcionament de les mancomunitats, que inclouen el capítol I (despeses de personal) i el capítol II (despeses de béns corrents i serveis) de l'estructura econòmica del pressupost.  
2. A càrrec del capítol VII de transferències de capital, constitueixen actuacions subvencionables mitjançant l'esmentat programa d'ajudes, amb caràcter preferent:  
a) Obres d'adequació de la seu.  
b) Equipaments i instal·lacions de la seu.  
c) Adquisició o millora d'elements per a prestació de serveis.  
d) Estudis tècnics que s'apliquen a projectes d'inversió.  
Quarta. Formalització de sol·licituds i termini de presentació  
La sol·licitud, que haurà de presentar-se en el termini de 30 dies naturals des de l'endemà de la publicació de la convocatòria en el Diari Oficial de la Generalitat Valenciana, estarà adreçada a la Direcció General d'Administració Territorial i Organització, i a aquesta s'haurà d'adjuntar la següent documentació:  
1. Ajudes per a despeses de funcionament:  
a) Sol·licitud on es demane la inclusió de la mancomunitat en el programa d'ajudes.  
b) Resum del pressupost de l'exercici corrent, si ha estat aprovat i, en cas contrari, del pressupost prorrogat de l'exercici anterior.  
c) Certificat d'acord de l'òrgan plenari de la mancomunitat sobre la sol·licitud de l'ajuda econòmica.  
2. Ajudes per a despeses d'inversió  
a) Sol·licitud d'ajuda econòmica on s'especifique la inversió o inversions que s'han d'executar.  
b) Memòria explicativa de la inversió i el termini d'execució.  
c) Documentació acreditativa de l'import de l'actuació, consistent en el projecte tècnic o memòria valorada del tècnic, en el cas de tractar-se d'una obra, o mitjançant factura proforma o pressupost, en la resta de casos.  
d) Certificat d'acord del ple de la mancomunitat en què s'inclouguen els següents punts:  
1) Facultat del president de la mancomunitat per a sol·licitar ajuda econòmica per a la inversió que s'haja acordat realitzar, i també per a subscriure els documents que es puguen derivar del procediment de la concessió.  
2) Manifestació expressa que es coneixen i accepten tots els requisits que s'estableixen en aquestes bases.  
3) Compromís de la mancomunitat d'aportar aquella part de l'import total de l'actuació que no cobresca la subvenció concedida.  
4) Compromís, en el cas d'incomplir les condicions fixades en aquestes bases o en la resolució d'adjudicació de l'ajuda econòmica, d'acceptar la revocació que d'aquesta faça la Conselleria d'Administració Pública.  
5) Compromís, en cas de revocació de l'ajuda, de reintegrar les quantitats que s'haguessen percebut en els termes establerts en la Llei d'Hisenda Pública de la Generalitat Valenciana.  
6) Compromís de comunicar a la Conselleria d'Administració Pública les ajudes sol·licitades o obtingudes per a aquesta finalitat de qualsevol altra administració publica.  
Cinquena. Requisits per a concessió d'ajudes  
Per a ser inclòs en aquest programa d'ajudes, a més del que preveu l'apartat anterior, hauran de complir-se els següents requisits:  
1. En el cas d'haver rebut subvenció a càrrec del programa d'ajudes de l'exercici anterior; haurà, abans de l'acabament del termini previst en aquestes bases per a la presentació de sol·licituds, d'haver executat l'actuació per a la qual va ser concedida aquesta, i també tenir convenientment justificada la despesa corresponent.  
2. En el cas que se sol·licite ajuda econòmica per a la realització d'obres, s'haurà d'adjuntar a la sol·licitud compromís escrit respecte de l'inici i l'acabament de les obres, que haurà de constar en el corresponent programa d'execució d'aquestes.  
3. En supòsits excepcionals, oit el Consell Assessor de Mancomunitats, podran ser obviats els requisits anteriors mitjançant resolució expressa i motivada del conseller d'Administració Pública.  
Sisena. Criteris per a la concessió  
1. Per a la distribució de la dotació pressupostària destinada a sufragar despeses de funcionament, i després d'assignar un coeficient de ponderació a cadascun d'aquests, es tindran en consideració els següents aspectes:  
a) Pressupost per habitant.  
b) Població total mancomunada.  
c) Concurrència de mancomunitats en un mateix àmbit territorial.  
d) Percentatge de la població mancomunada respecte del total de la seua comarca.  
2. Per a la concessió o denegació d'ajudes destinades al finançament d'inversions de capital, i també per a la determinació del percentatge d'aquesta, es tindran en compte els següents aspectes:  
a) Els efectes que l'actuació proposada pot representar sobre la consolidació i la millora en la prestació de serveis per la mancomunitat.  
b) Impossibilitat de poder beneficiar-se d'altres línies d'ajuda de la Generalitat Valenciana.  
c) Recursos pressupostaris existents.  
d) Viabilitat de l'actuació proposada, i també de la capacitat de gestió de la mancomunitat.  
3. Per ambdós tipus d'ajuda s'aplicarà el criteri de restricció quantitativa a fi d'evitar desequilibris en la distribució. Es fixarà, per tant, un límit màxim, segons el nombre de sol·licituds presentades, que no podrà ser superat per cap de les ajudes concedides a cadascuna de les mancomunitats.  
Setena. Resolució de les sol·licituds  
1. La Direcció General d'Administració Territorial i Organització, reunit el Consell Assessor de Mancomunitats, elaborarà una proposta en relació amb l'aprovació o denegació de les distintes sol·licituds presentades per les mancomunitats, i també sobre els projectes d'inversió seleccionats i l'assignació de quantitats a cadascuna d'aquestes.  
2. L'òrgan competent per a la resolució dels expedients és el conseller d'Administració Pública.  
El termini màxim per a resoldre les sol·licituds formulades per a la concessió de les ajudes serà de sis mesos comptats des de la recepció de la sol·licitud, ultrapassats els quals sense que s'haja fet resolució expressa, s'entendran desestimades.  
Les resolucions, expresses o pressumptes, posaran fi a la via administrativa, sense que hi puga establir-se recurs administratiu ordinari.  
3. La concessió d'ajudes tindrà, en qualsevol cas, eficàcia demorada al compliment dels termes i les condicions que les determinaren, per la qual cosa tota alteració, i també l'obtenció concurrent d'ajudes atorgades per altres administracions o ens públics o privats, quan superen el cost total de l'actuació que es vol realitzar, podrà produir la modificació de la resolució de la concessió.  
Vuitena. Pagament de les subvencions  
Les transferències corrents i de capital concedides a les mancomunitats en virtut de la convocatòria d'ajudes que es regeix per aquestes bases, després d'establert l'import, es pagaran de la següent manera:  
1. En les transferències corrents, per a despeses de funcionament, s'aplicarà el següent règim:  
a) Fins un 40% del seu import, es lliurarà immediatament després de concedida la subvenció.  
b) Fins un 20%, es pagarà després de l'aportació i la comprovació de la documentació justificativa de l'efectiva i correcta aplicació de la quantitat lliurada a l'actuació objecte de la subvenció.  
c) La resta es pagarà quan la mancomunitat justifique el compliment del que s'ha convingut.  
2. Les transferències de capital, per a despeses d'inversió, es farà de la següent manera:  
a) Fins un 15% de l'import d'aquesta, es lliurarà immediatament després de concedida la subvenció.  
b) La resta es pagarà després del certificat expedit pel tècnic competent en el cas que la inversió es tracte d'una obra, i després de l'aportació de les factures corresponents quan es tracte d'un altre tipus d'inversió. En el primer cas, el 85% restant podrà pagar-se, després que es lliuren els certificats parcials d'obres expedits pel tècnic competent, i es descomptaran dels successius lliuraments, proporcionalment, el 15% avançat.  
3. Segons el que determina l'article 47.11.f) del text refós de la Hisenda Pública de la Generalitat Valenciana, relatiu al règim de garanties, es disposarà segons les normes que regeixen la Hisenda de les Corporacions Locals.  
Novena. Justificació de la subvenció  
1. Dins el termini establert per a aquest fi, la persona beneficiària haurà de justificar la realització de la despesa per a la qual se li va concedir l'ajuda, per tal de poder-li lliurar les quantitats corresponents, i s'haurà de fer de la següent manera:  
a) En el cas de les ajudes econòmiques concedides per a despeses de funcionament, la justificació de l'aplicació dels fons es presentarà, en tots els casos, davant l'oficina gestora, Direcció General d'Administració Territorial i Organització, la qual proposarà davant l'autoritat competent l'aprovació o les objeccions, tot això d'acord amb el que disposa l'article 3 del Decret 192/89; i haurà d'efectuar-se mitjançant l'aportació d'una relació certificada d'aquests, segons el model expressat en l'annex III d'aquesta Ordre.  
b) En el cas de les ajudes concedides per a inversions de capital, i d'acord amb l'actuació executada, s'aportaran com a justificants de la despesa:  
1r. Quan es tracte de l'execució d'una obra, el corresponent certificat final d'obra aprovada pel tècnic, i també per l'òrgan competent de la mancomunitat. Sense perjudici d'això, podran aportar-se els certificats parcials per tal de poder avançar, proporcionalment, part de l'import total de la subvenció concedida.  
Si les obres es realitzen pel sistema d'execució directa per administració, els certificats d'obra hauran d'adjuntar la corresponent justificació.  
2n. Quan es tracte d'un altre tipus d'inversió, la corresponent factura aprovada per l'òrgan competent de la mancomunitat.  
2. A fi de garantir el pagament de les subvencions dins l'exercici corrent, els corresponents justificants de la despesa hauran de presentar-se abans del 30 de novembre de 1995.  
3. La conselleria es reserva el dret a realitzar quantes inspeccions tècniques i administratives es consideren necessàries per tal de conformar la correcta execució de l'actuació subvencionada.  
Deu. Revisió d'expedients  
1. L'incompliment de qualsevol de les condicions establertes en aquestes bases o en la resolució de concessió de la subvenció, podrà ser causa de revocació d'aquesta en la forma prevista en la Llei d'Hisenda Pública de la Generalitat Valenciana.  
2. En el cas previst en l'apartat anterior, caldrà la incoació del corresponent expedient que, després de l'audiència de la mancomunitat interessada, serà resolt pel conseller d'Administració Pública, i serà d'aplicació el sistema de recursos administratius legalment previst.  
3. El falsejament o l'ocultació de dades i documents, quan afecten substancialment la concessió i el lliurament de fons públics, produirà responsabilitat en l'ordre jurisdiccional competent.  
ANNEX II  
Coeficients de ponderació  
1. La valoració dels criteris expressats en les bases de la convocatòria té una doble vessant: d'una banda, el pes o la ponderació que cadascun d'aquests té sobre el total, i, d'altra, les diferències que en cadascun d'aquests pot haver entre la puntuació màxima i la mínima que reben les mancomunitats.  
a) La ponderació sobre el total dels criteris és la següent:  
- Pressupost per habitant: 30%  
- Població mancomunada: 20%  
- Concurrència: 30%  
- Territorial: 20%  
b) La puntuació aplicada a cadascun dels diferents criteris varia, i estableix, en primer lloc, unes puntuacions màximes per criteri i, en segon lloc, una puntuació per trams que, també, és distinta per a cada criteri.   
1. Les puntuacions màximes aplicades són:   
- Pressupost per habitant 20   
- Població mancomunada 50   
- Concurrència 10   
- Territorial 15  
2. Els trams de puntuació utilitzats són els següents:  
Pressupost per habitant Punts  
1 - 10 5   
11 - 30 10  
31 - 60 12  
61 - 100 15  
101 - 200 17  
200 - 20  
Població mancomunada: Punts  
- 2.000 10  
2.001 - 3.000 20  
3.001 - 6.000 30  
6.001 - 10.000 35  
10.001 - 20.000 40  
20.001 - 50.000 45  
50.001 - 50  
Encobriments  
% de població que Punts  
pertany a altres mancomunitats  
100 0  
90 - 99 1  
80 - 89 2  
70 - 79 3  
60 - 69 4  
50 - 59 5  
40 - 49 6  
30 - 39 7  
20 - 29 8  
10 - 19 9  
0 - 9 10  
Territorial   
% de població respecte Punts  
població total comarca  
100 15  
95 - 99 14  
90 - 94 13  
85 - 89 12  
80 - 84 11  
75 - 79 10  
70 - 74 9  
60 - 69 5  
50 - 59 5  
40 - 49 4  
30 - 39 4  
20 - 29 3  
10 - 19 2  
0 - 9 1  
2. L'aplicació dels coeficients de ponderació expressats, determinaran una distribució de quantitats entre les distintes mancomunitats sol·licitants a la qual se li aplicarà, en última instància, el criteri de restricció quantitativa, consistent a fixar un límit màxim que no podrà ser superat per cap de les subvencions assignades. El límit màxim per a aquest exercici serà d'un 15% sobre el fons total distribuït.  
ANNEX III  
Model d'instància  
..., president/a de 1ª Mancomunitat d..., en compliment de l'acord adoptat pel ple en data... , i d'acord amb la convocatòria del programa d'ajudes per a 1995, aprovada per ordre d..., de la Conselleria d'Administració Pública,  
SOL·LICITE:  
1. Que la mancomunitat s'incloga en l'esmentat programa per tal que se li concedesca ajuda econòmica per a les despeses de funcionament.  
2. Que se li concedesca, també, ajuda per a realitzar alguna de les inversions que tot seguit s'expressen:  
(indique les actuacions per ordre de prioritat)  
...  
...  
...  
Per a la qual cosa s'adjunta la següent documentació:  
- Certificat de l'acord del ple.  
- Certificat del secretari/ària sobre el pressupost aprovat per a 199 .  
- Memòria valorada o projecte tècnic (en el cas d'obres).  
- Memòria explicativa i pressupost o factura proforma de la inversió o inversions (en els altres casos).  
CONSELLERIA D'ADMINISTRACIa PºBLICA  
Certificat d'acord plenari  
..., secretari/ària de la Mancomunitat d..., certifique:  
Que el ple d'aquesta mancomunitat, en sessió realitzada en data..., va adoptar, entre d'altres, el següent acord:  
«Sol·licitud de subvenció a la Conselleria d'Administración Pública».  
La presidència informa de l'ordre de la Conselleria d'Administració Pública d..., publicada ..., per la qual es convoca el programa d'ajudes a les mancomunitats per a aquest exercici, i comunica que el termini per a la presentació de les corresponents sol·licituds acaba ...  
També presenta com a projectes que s'han d'incloure en la sol·licitud d'ajuda per a despeses d'inversió, els següents:  
...  
...  
...  
Després del debat i la deliberació dels assistents, en votació ordinària, per ..., s'acorda:  
1. Sol·licitar a la Conselleria d'Administració Pública que incloga la mancomunitat en el programa d'ajudes convocat per ordre d..., per tal de poder optar a les ajudes per a despeses de funcionament.  
2. Sol·licitar a la Conselleria d'Administració Pública ajuda econòmica per a l'execució, amb la prioritat que s'estableix, de les següents actuacions:  
...  
...  
...  
3. Assumir el compromís de la mancomunitat d'aportar l'import de l'actuació subvencionada en aquella part que no cobresca l'ajuda concedida i, per tant, d'efectuar la consignació pressupostària corresponent.  
4. Autoritzar la Presidència perquè efectue els distints tràmits que el procediment de concessió de les subvencions determine.  
5. Acceptar els requisits que s'estableixen en les bases de la convocatòria de les ajudes, aprovades per ordre d ... de la Conselleria d'Administració Pública, i comprometre's a, en el cas d'incomplir algun dels punts expressats en aquestes o en la resolució de concessió de la subvenció, reintegrar les quantitats percebudes en els termes previstos en la Llei d'Hisenda Pública de la Generalitat Valenciana.  
6. Assumir el compromís de comunicar a la Conselleria d'Administració Pública les ajudes sol·licitades o obtingudes per a la mateixa finalitat, de qualsevol altra administració pública.  
I perquè així conste i tinga l'efecte corresponent, lliure aquest certificat.  
..., ... d... de 199..  
Vist i plau  
La presidència El/La secretari/ària  
Resum del pressupost aprovat  
..., secretari/ària de la mancomunitat d..., certifique:   
Que el ple d'aquesta mancomunitat, en la sessió ordinària celebrada el passat dia..., va aprovar el Pressupost General Ordinari per a 199 , el resum del qual per capítols és el següent:  
Ingressos:  
Capítol I: Impostos directes ...   
Capítol II: Impostos indirectes ...   
Capítol III: Taxes i altres ingressos ...  
Capítol IV: Transferències corrents ...  
Capítol V: Ingressos patrimonials ...   
Capítol VII: Transferències de capital ...   
Capítol VIII: Variació d'actius financers ...   
Capítol XI: Variació de passius financers ...  
Total ingressos ...  
Despeses:  
Capítol I: Remuneracions de personal ...   
Capítol II: Compra béns corrents i serveis ...   
Capítol III: Interessos ...   
Capítol IV: Transferències corrents ...   
Capítol VI: Inversions reals ...   
Capítol VII: Transferències de capital ...   
Capítol VIII: Variació d'actius financers ...   
Capítol IX: Variació de passius financers ...   
Total despeses ...   
I perquè així conste i tinga l'efecte corresponent, lliure aquest certificat  
..., ... d... de 199   
Vist i plau  
La presidència El/la secretari/ària  
Relació justificativa de despeses de funcionament  
..., secretari/ària de la Mancomunitat d..., certifique:   
Que la mancomunitat ha contret i pagat les despeses de funcionament, la relació de les quals es detalla a continuació, a càrrec de les partides corresponents del pressupost aprovat per a aquest exercici. Els justificants originals d'aquestes estan dipositats i custodiats a la intervenció i tresoreria d'aquesta mancomunitat, a disposició de les comprovacions que es vulguen fer.  
Data manament Perceptor/concepte Import  
Suma total ...  
Igualment certifique als efectes previstos en l'article 47 del decret legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, que aquesta mancomunitat no ha rebut cap subvenció o ajuda, procedent d'una altra administració o ens públic, que cobresca la part de les despeses de funcionament per les quals va ser concedida aquesta subvenció per la Conselleria d'Administració Pública.   
I perquè així conste i tinga l'efecte corresponent, lliure aquest certificat  
..., ... d... de 1994  
Vist i plau  
La presidència El/la secretari/ària   
Certificat d'obra  
Certificat número ...  
Mes d ...  
..., tècnic/a director/a de les obres d..., promogudes per la Mancomunitat d..., certifique:  
Que les obres executades durant el mes d... per..., contractista de les obres d..., pugen, d'acord amb els preus i el projecte aprovats, a la quantitat que s'expressa a continuació:  
Execució material ...  
% Despeses generals ...  
15% IVA ...  
Total certificat número ...  
I perquè així conste i a l'efecte corresponent, expedesc aquest certificat per la quantitat d... pessetes.  
..., ...d... de 1994  
El tècnic director de les obres  
Aprovació del certificat per l'òrgan competent  
..., secretari/ària de la Mancomunitat d..., certifique:  
Que la presidència/el ple (segons l'òrgan competent) d'aquesta mancomunitat, en sessió/resolució (segons es tracte) d..., va acordar d'aprovar el certificat número ... de les obres d..., per import d... pessetes.  
Igualment certifique als efectes previstos en l'article 47 del decret legislatiu de 26 de juny de 1991, del Govern Valencià, pel qual s'aprova el text refós de la Llei d'Hisenda Pública de la Generalitat Valenciana, que aquesta Mancomunitat no ha rebut cap subvenció o ajuda, procedent d'una altra administració o ens públic, que cobresca la part de les despeses de funcionament per a les quals va ser concedida aquesta subvenció per la Conselleria d'Administració Pública.  
I perquè així conste i tinga l'efecte corresponent, lliure aquest certificat.  
..., ... d... de 199   
Vist i plau  
La presidència El/la secretari/ària


Còpia Permalink ELI